Διερεύνηση της ποιότητας ζωής των άτυπων φροντιστών ασθενών με άνοια
Creators: name: Ανδρεάδης, Παύλος Γεωργίου
Publisher: name: Aristotle University of Thessaloniki
Year: 2024
Subjects: Άτυποι φροντιστές
Άνοια
Ποιότητα ζωής
Informal carers
Dementia
Quality of Life

description: Η βελτίωση των συνθηκών ζωής, η αύξηση του προσδόκιμου ζωής, και ο ολοένα αυξανόμενος αριθμός των ηλικιωμένων ατόμων, έχει φέρει στην επιφάνεια ένα μεγάλο αριθμό κρουσμάτων άνοιας. Λόγω της προοδευτικής φύσης της άνοιας και των ολοένα αυξανόμενων απαιτήσεων των ασθενών αυτών, έχει στραφεί το ενδιαφέρον των ερευνητών στα άτομα που αναλαμβάνουν τη φροντίδα αυτών των ανθρώπων, και στις επιπτώσεις που έχει η φροντίδα αυτή στη ζωής τους. Σκοπός της συγκεκριμένης εργασίας είναι η διερεύνηση της ποιότητας ζωής των άτυπων φροντιστών ασθενών με άνοια. Μέσω της μεθόδου της συστηματικής ανασκόπησης, πραγματοποιήθηκε η αναζήτηση σχετικών ερευνών σε βάσεις δεδομένων και συγκεντρώθηκαν 18 άρθρα της τελευταίας δεκαετίας (2013-2023). Αν και οι έρευνες αυτές διαφέρουν μεταξύ τους ως προς τη μέθοδο που ακολουθούν και τα εργαλεία που χρησιμοποιούν, τα αποτελέσματα τους, μετά από σύγκριση, διαπιστώνεται ότι συγκλίνουν στο ότι η φροντίδα ασθενών με άνοια επηρεάζει αρνητικά την ποιότητα ζωής των φροντιστών και ότι υπάρχει αυξημένη ψυχική και σωματική επιβάρυνση. Επίσης, συγκεντρώθηκαν μέσω των ερευνών, και οι παράγοντες που μπορεί να επηρεάζουν την ποιότητα ζωής των φροντιστών αυτών, με σχετική ομοφωνία ως προς την σημασία του φύλου και της ηλικίας του φροντιστή, την ψυχική και σωματική κατάσταση του, και τον τόπο διαμονής του ασθενή. Ωστόσο, αρκετές ήταν και οι έρευνες που δεν συμφωνούσαν με τα παραπάνω δεδομένα. Τέλος, φαίνεται πως οι φροντιστές άνοιας, σε σχέση με τους φροντιστές άλλων χρόνιων διαταραχών, είναι πιο πιθανό να έχουν μειωμένη ποιότητα ζωής. Αυτό δεν ισχύει για φροντιστές καρκινοπαθών ασθενών που φαίνεται να έχουν χειρότερες μετρήσεις στην ποιότητα ζωής σε σχέση με τους φροντιστές άνοιας. Συνοψίζοντας, η παρούσα εργασία αποτελεί μια προσπάθεια ανάδειξης τόσο της ποιότητας ζωής που έχουν οι φροντιστές ανοιακών ατόμων, όσο και των παραγόντων που συχνά οδηγούν στην ψυχική και σωματική τους επιβάρυνση.
description: Improving living conditions, increasing life expectancy, and the growing number of elderly people have brought about many cases of dementia. Due to the progressive nature of dementia and the ever-increasing demands of these patients, researchers have turned their attention to the individuals who take care of these people, and the impact of this care on their lives. The aim of this paper is to investigate the quality of life of informal carers of patients with dementia. Through the systematic review method, a database search of relevant research was conducted and 18 articles from the last decade (2013-2023) were collected. Although these studies differ from each other in terms of the method followed and the tools used, their results, after comparison, are found to converge on the fact that caring for patients with dementia negatively affects the quality of life of caregivers and that there is an increased mental and physical burden. In addition, the factors that may affect the quality of life of these caregivers were also gathered through the surveys, with relative consensus on the importance of the caregiver's gender and age, mental and physical condition, and the place of residence of the patient. However, there were several studies that did not agree with these findings. Finally, it appears that dementia caregivers, compared to caregivers of other chronic disorders, are more likely to have a reduced quality of life. This is not the case for caregivers of cancer patients who appear to have worse quality of life measures than dementia caregivers. In summary, this systematic review is an attempt to highlight both the quality of life that caregivers of people with dementia have and the factors that often lead to their mental and physical burden.